section_heading: Povijest
paragraph_text: Nintendo, Creatures i Game Freak 1998. godine osnovali su tvrtku The Pokémon Center Company kako bi lakše upravljali Pokémon Center trgovinama u Japanu. Nakon rasta popularnosti Pokémon Gold i Silver igre, primili su mnoge ponude za izradu raznih proizvoda iz cijelog svijeta. U to vrijeme je Tsunekazu Ishihara iz Creaturesa bio zadužen za odobravanje licenciranih proizvoda, ali zbog same količine proizvoda zaključio je kako je to previše posla za jednu osobu. U isto vrijeme, kako bi se franšiza nastavila, želio je proširiti franšizu s dugoročnim ciljevima, kao što je nastavljanje Pokémon anime serijala i godišnje izbacivanje filmova. Nakon toga odlučeno je kako je potrebna nova organizacija koja će efektivno upravljati Pokémon brendom čime je The Pokémon Center Company pretvorena u The Pokémon Company, te je prošireno područje njezinog djelovanja.